English: Diolch, Dirprwy Lywydd. The Minister sets out four priorities, and I just wonder if she could clarify a little the differences between them. We have the workload and well-being charter and toolkit, and then the reducing workload resources and training pack, and then, separately, the training models, I think, coming from the consortium. I wonder if she could just help us understand a little better how those three initiatives will interact with each other. On the sector-wide audit exercise, again, could I just clarify whether this has been done before, and if so, how long ago? Is there anything to build on here? There's a middle tier, actually. Education Minister, you've said quite a lot in your answers to other statements about the local education authorities, but I was struck that there was no mention of them in your actual written statement. I just wonder, in this field, what is their role. What would you like them to be doing to help reduce bureaucracy? You put emphasis on alignment and consistency in how teachers and others deal with data requests, but do you also recognise that particular local authorities may have a particular approach that works for their schools and deals with their local democratic priorities and needs of schools in their areas? Are there such areas where it may be appropriate for LEAs to get the extra information that they need to feed those particular local priorities? Finally, in terms of the school business managers, I was very struck with some of the Challenge Cymru schools, when looking around with the Children, Young People and Education Committee, how impressed we, I believe, were - and certainly I was - with those business managers and the roles they were doing. From what the Minister says, I think they should be able to replicate the cost savings. If they find cost savings, they should hopefully continue and compare salaries going forward. But I hadn't appreciated, when visiting those Challenge Cymru schools, how unusual the business managers were or the extent to which that was a pilot. We have 100 of these. About where are they spread? How realistic is it for a large secondary to hope to do all the things the business manager does if they don't have that business manager in place?
Welsh: Diolch, Dirprwy Lywydd. Mae'r Gweinidog yn nodi pedair blaenoriaeth. Tybed a allai hi egluro ychydig ar y gwahaniaethau rhyngddyn nhw. Mae gennym ni'r siarter a'r pecyn cymorth llwyth gwaith a lles, ac yna'r adnoddau lleihau llwyth gwaith a'r pecyn hyfforddi, ac yna, ar wahân, y modelau hyfforddi, rwy'n credu, sy'n dod oddi wrth y consortiwm. Tybed a allai hi ein helpu ni i ddeall ychydig yn well sut y bydd y tair menter hynny'n rhyngweithio â'i gilydd? O ran yr ymarfer archwilio ar draws y sector, unwaith eto, a gaf i eglurhad o ba un a yw hyn wedi cael ei wneud o'r blaen, ac os felly, pa mor bell yn ôl? A oes unrhyw beth i adeiladu arno yn y fan yma? Ceir haen ganol, mewn gwirionedd. Gweinidog Addysg, rydych chi wedi dweud cryn dipyn yn eich atebion i ddatganiadau eraill am yr awdurdodau addysg lleol, ond fe gefais i fy nharo nad oedd sôn amdanyn nhw yn eich datganiad ysgrifenedig ei hun. Rwy'n meddwl tybed, yn y maes hwn, beth yw eu swyddogaeth nhw. Beth a fyddech chi'n hoffi iddyn nhw fod yn ei wneud i helpu i leihau biwrocratiaeth? Rydych chi'n rhoi pwyslais ar gyfochri a chysondeb o ran y modd y mae athrawon ac eraill yn ymdrin â cheisiadau am ddata, ond a ydych chi hefyd yn cydnabod y gall fod gan awdurdodau lleol arbennig ymagwedd benodol sy'n gweithio i'w hysgolion nhw ac yn ymdrin â'u blaenoriaethau democrataidd lleol ac anghenion yr ysgolion yn eu hardaloedd nhw? A oes meysydd o'r fath lle y gallai fod yn briodol i awdurdodau addysg lleol gael yr wybodaeth ychwanegol sydd ei hangen arnyn nhw i fwydo'r blaenoriaethau lleol arbennig hynny? Yn olaf, o ran rheolwyr busnes ysgolion, gwnaed argraff dda iawn arnaf gan rai o ysgolion Her Cymru, wrth edrych o gwmpas gyda'r Pwyllgor Plant, Pobl Ifanc ac Addysg, o ran cymaint o argraff a wnaethpwyd arnom ni, rwy'n credu, - ac yn sicr, arnaf i - gan y rheolwyr busnes hynny a'r swyddogaethau yr oedden nhw'n eu cyflawni. O'r hyn a ddywed y Gweinidog, rwy'n credu y dylen nhw allu ailadrodd yr arbedion cost. Os ydyn nhw'n canfod arbedion cost, fe ddylen nhw barhau, gobeithio, a chymharu cyflogau wrth symud ymlaen. Ond nid oeddwn i wedi gwerthfawrogi, wrth ymweld â'r ysgolion Her Cymru hynny, pa mor anarferol oedd y rheolwyr busnes neu i ba raddau yr oedd hynny'n gynllun arbrofol. Mae gennym ni 100 o'r rhain. Ymhle y maen nhw wedi eu gwasgaru? Pa mor realistig yw hi i ysgol uwchradd fawr obeithio gwneud yr holl bethau y mae'r rheolwr busnes yn eu gwneud os nad oes ganddyn nhw'r rheolwr busnes hwnnw yn y swydd?